बृहद्रथ वंश मगध पर शासन करने वाला प्राचीनतम ज्ञात राजवंश है। इसी राजवंश का ही परिवर्तित नाम "रवानी राजवंश" हुआ। महाभारत व पुराणों से ज्ञात होता है कि प्राग्-ऐतिहासिक काल में चेदिराज वसु के पुत्र बृहद्रथ ने गिरिव्रज को राजधानी बनाकर मगध में अपना स्वतन्त्र राज्य स्थापित किया था। बृहद्रथ के द्वारा स्थापित राजवंश को बृहद्रथ-वंश कहा गया। इस वंश का सबसे प्रतापी शासक जरासंध था, जो बृहद्रथ का पुत्र था। प्राचीन ग्रंथों के अनुसार 24 बृहद्रथ राजा थे जिन्होंने 1000 से अधिक वर्षों तक शासन किया।, .. (2007).   , :   , , .12936

 स्थिति और विस्तार 

प्राचीन मगध दक्षिणी बिहार के गया और पटना जनपदों के स्थान पर तत्कालीन मगध राज्य था। इसके उत्तर में गंगानदी, पश्चिम में सोननदी, पूर्व में चम्पा नदी तथा दक्षिण में विन्ध्याचल पर्वतमाला थी।, .. (1972).     , :   , .102

 इतिहास 
 महाराजा बृहद्रथ 
बृहद्रथ नाम ऋग्वेद (.36.18, .49.6) में मिलता है। रामायण और पौराणिक सूत्रों के अनुसार, उपरिचार वसु ने राजवंश की राजधानी वसुमती और गिरिव्रज की स्थापना की थी। महाभारत और पुराणों के अनुसार बृहद्रथ उपरीचर वसु के पांच पुत्रों में सबसे बड़े थे और उनकी रानी गिरिका थी।

 महाराजा जरासंध 

जरासंध अत्यन्त पराक्रमी एवं साम्राज्यवादी प्रवृत्ति का शासक था। जरासंध के नाम का जन्मसूत्र भी 'जरा' में छुपा हुआ है। वह जन्म के समय दो टुकड़ों में विभक्त था। जरा माता ने उन्हे जोड़ा था। जरासंध का नाम पुराणों में कई बार आता है। जरासंध यादवों का शत्रु था और इसीलिए महाभारत में उसका उल्लेख खलनायक के रूप में किया गया है।

हरिवंश पुराण से ज्ञात होता है कि उसने काशी, कोशल, चेदि, मालवा, विदेह, अंग, वंग, कलिंग, पांडय, सौबिर, मद्र, कश्मीर और गंधार के राजाओं को परास्त किया। इसी कारण पुराणों में जरासंध को महाबाहु, महाबली और देवेन्द्र के समान तेज वाला कहा गया है।

भीम द्वारा जरासंध का वध

मथुरा शासक कंस से अपनी बहन की शादी जरासंध ने की तथा ब्रहद्रथ वंश की राजधानी वशुमति या गिरिव्रज या राजगृह को बनाई। भगवान श्रीकृष्ण की सहायता से पाण्डव पुत्र भीम ने जरासंध को द्वन्द युद्ध में मार दिया। उसके बाद उसके पुत्र सहदेव को शासक बनाया गया।

 महाराजा सहदेव 

सहदेव जरासंध का पुत्र था, जिसे जरासंध की हत्या के बाद पांडवों ने मगध के सिंहासन पर बिठाया था। सहदेव ने पांडवों की ओर से कुरुक्षेत्र युद्ध लड़ा था । पुराणों के अनुसार, वह अपने चचेरे भाई जयदेव के साथ कुरुक्षेत्र युद्ध में शकुनि द्वारा मारा गया था।, .. (2007).   , :   , , .290

सहदेव का उत्तराधिकारी सोमधि (या सोम्फी) जो की सहदेव का पुत्र था। पांडवों द्वारा उसे अधीनस्थ बनने के लिए सहमत होने के बाद उन्हें मगध के सिंहासन पर बिठाया गया था। इसके बाद मगध राज्य कुरु राज्य के अधिन शासन करने लगा।

 राजवंश का अंत 

बृहद्रथ वंश का अंतिम राजा रिपुंजय था, जिसे पुनिक (पुलिक) नामक मंत्री ने मार डाला था। रिपुंजय की मृत्यु के बाद, पुनिक ने अपने ही पुत्र प्रद्योत को सिंहासन पर बैठाया और 682 ईसा पूर्व में प्रद्योत राजवंश की स्थापना की।

 वंशावली 
शासकों की सूची-
मगध के बृहद्रथ राजवंश के शासकों की सूचीक्रम-संख्याशासकशासन अवधि (ई.पू में)टिप्पणी1महाराजा बृहद्रथल. 17001680राजा बृहद्रथ ने मगध साम्राज्य की स्थापना की।2महाराजा जरासंधल. 16801665राजा बृहद्रथ का पुत्र और राजवंश के सबसे शक्तिशाली शासक, भीम द्वारा वध कर दिया गया।3महाराजा सहदेवल. 16651661राजा जरासंध का पुत्र, पांडवों के अधीन शासन किया।4महाराजा सोमधिल. 16611603राजा सहदेव का पुत्र5महाराजा श्रुतसरवासल. 160315396महाराजा अयुतायुसल. 153915037महाराजा निरामित्रल. 150314638महाराजा सुक्षत्रल. 146314059महाराजा बृहतकर्मनल. 1405138210महाराजा सेनाजीतल. 1382133211महाराजा श्रुतंजयल. 1332129212महाराजा विप्रल. 1292125713महाराजा सुचील. 1257119914महाराजा क्षेम्यल. 1199117115महाराजा सुब्रत ल. 1171110716महाराजा धर्मल. 1107104317महाराजा सुसुमल. 104397018महाराजा द्रिधसेनल. 97091219महाराजा सुमतिल. 91287920महाराजा सुबालाल. 87985721महाराजा सुनीताल. 85781722महाराजा सत्यजीतल. 81776723महाराजा विश्वजीतल. 767732राजा रिपुंजय के पिता24महाराजा रिपुंजयल. 732682राजा रिपुंजय राजवंश के अंतिम राजा थे उनकी हत्या उनके प्रधानमंत्री पुलिक द्वारा कर दी गई और अपने पुत्र प्रद्योत को मगध का नया राजा बना दिया और प्रद्योत वंश की नीव रखी।

 इन्हें भी देखें 
 मगध
 प्रद्योत वंश
 हर्यक वंश
 महाभारत
 मगध के राजवंशों और शासकों की सूची

 सन्दर्भ 

 सन्दर्भ ग्रन्थ 

 बाहरी कड़ियाँ 

श्रेणी:राजवंश
श्रेणी:मगध
श्रेणी:प्राचीन भारत